****

Republika Hrvatska

Krapinsko - zagorska županija

OSNOVNA ŠKOLA MARIJA BISTRICA

ZAGREBAČKA 15, MARIJA BISTRICA

OIB: 72149773971

MB: 03033082

BR. RKP: 15673

RAZINA : 31

RAZDJEL: -

ŠIFRA DJELATNOSTI: 8520 – Osnovno obrazovanje

Šifra grada/općine: 256

TEL:049/469-161

KLASA: 400-04/22-01/3

URBROJ: 2140-73/22-3

Marija Bistrica, 8. srpnja 2022.

B I LJ E Š K E U Z F I N A N C I J S K I I Z V J E Š T A J

1. 01. – 30. 06. 2022.

Osnovna škola Marija Bistrica na dan 30. 06. 2022. imala je zaposleno 84 djelatnika.

Osnovna škola Marija Bistrica ima matičnu i 3 područne škole (Laz, Selnica i Globočec) te Osnovnu glazbenu školu. Nastava je organizirana u jutarnjoj i popodnevnoj smjeni u matičnoj školi (za učenike nižih razreda), kao i u PŠ Selnica i PŠ Laz. U PŠ Globočec nastava je samo u jutarnjoj smjeni. PŠ Laz je zbog stradanja u potresu srušena u 12. mjesecu, te je nastava organizirana još od 9. mjeseca 2020. godine u lokalnom Vatrogasnom domu Laz, koji je prilagođen izvođenju nastave. Glazbena škola radi u promijenjenim uvjetima, u obje smjene, u novoj zgradi na lokaciji Ulica kralja Tomislava 18, M. Bistrica. Među turnus se koristi za izbornu nastavu informatike i njemačkog jezika kao i za izvannastavne aktivnosti te dopunske i dodatne nastave. Sva nastava izvodi se prema nastavnim planovima i programima koje je propisalo Ministarstvo znanosti, obrazovanja i sporta kao i prema Godišnjem planu i programu rada škole te Školskom kurikulumu. Specifičnost ove školske godine su uvjeri pandemije Korona virusa koji zahtijevaju provođenje epidemioloških mjera.

Odgovorna osoba, tj. čelnik škole je ravnatelj mag.cin. Dominik Karajić. Na radnom mjestu tajnika zaposlen je Romeo Vincelj, a rad računovodstva je podijeljen na dvije osobe od kojih svaka radi po pola radnog vremena. Božica Galoić je odgovorna za financijsko poslovanje, izdavanje izlaznih računa, zaprimanje i plaćanje ulaznih računa, saldakonte učenika. Ivana Petrović je odgovorna za obračun i isplate plaća, materijalnih prava i drugih dohodaka zaposlenika, blagajničko poslovanje, obračun i isplatu putnih naloga.

Škola se financira iz više izvora:

DRŽAVNI PRORARAČUN-sredstva za isplatu plaće i ostalih naknada zaposlenima. Uključuju posebni razredni odjel, ostala sredstva za provedbu kurikularne reforme, udžbenike. Ukupni prihod iz navedene vrste izvora iznosi 5.994.518,23 kn .

ŽUPANIJA - ukupni prihod iznosi 366.918,66 kn, od toga DECENTRALIZIRANA SREDSTVA iznose 261.309,51 kn, a IZVORNA ŽUPANIJSKA SREDSTVA 105.609,15 kn (projekt Baltazar, E- tehničar, Zalogajček,), dječji participativni proračun iznosi 18.000,00 kn.

OPĆINA-namjenska sredstva iznose 40.567,00 kn (prehrana učenika, nabava pijanina).

SREDSTVA ZA POSEBNE NAMJENE-uplata roditelja za glazbenu školu, školsku prehranu učenika, izlete (knjiženo na konto 652 na iznos od 496.927,50 kn).

VLASTITI PRIHOD-najam školskog prostora, prehrana djelatnika, školska zadruga (knjiženo na konto 661 na iznos od 16.392,00 kn).

DONACIJA-tekuće donacije za elektroničku opremu, prehranu učenika, dnevnice učiteljima (knjiženo na konto 6631 na iznos od 23.189,73 kn).

PRIHOD OD STAMBENOG OBJEKTA -otkup stana (knjiženo na konto 721 na iznos od 1.475,00 kn).

U obrascu PR-RAS prikazani su slijedeći podaci:

UKUPNI PRIHOD: 6.915.946,98 kn

UKUPNI RASHOD: 6.768.298,24 kn

Ukupni višak sredstava za slijedeće razdoblje iznosi 106.587,54 kn, a odnosi se na otkup stana, vlastiti prihod, donacije i dječji participativni proračun.

Prihodi po posebnim propisima su veći u odnosu na prošlo izvještajno razdoblje iz razloga što je bila povećana naplata potraživanja školske kuhinje i glazbene škole.

Prihodi od prodaje proizvoda i robe, pruženih usluga te prihodi od donacija veći su u ovom izvještajnom razdoblju zbog većeg broja djelatnika koji se hrane u školskoj kuhinji. Donacije su povećane iz razloga što je obilježen Dan škole te su u tu svrhu donirana novčana sredstva od župe. Drugi izvori donacija za učenike slabijeg imovinskog stanja i opremanja škole udijeljene su od lokalnih poduzetnika i udruga.

Doprinosi za obvezno osiguranje u slučaju nezaposlenosti su povećani jer su isplaćena novčana potraživanja zaposlenika s osnova tužbi.

Službena putovanja učestalija su zbog smirivanja COVID situacije i ukidanja mjera što je omogućilo učiteljima da odvode djecu na izlete te su im u tu svrhu isplaćivane dnevnice.

Naknada za prijevoz na posao i s posla je povećana iz razloga što su porasle cijene javnog prijevoza, a naknada po prijeđenom kilometru je povećana na 1.35 kn.

Stručno usavršavanje zaposlenika i usluge tekućeg i investicijskog održavanja smanjene su iz razloga što su smanjena materijalna sredstva od županije te škola nije u mogućnosti financirati usavršavanje i dodatno investicijsko ulaganje.

Zdravstvene i veterinarske usluge povećane su zbog obveze testiranja zaposlenika na COVID.

Intelektualne i osobne usluge povećane su zbog povećanih troškova ugovora o djelu koji se odnosi na spremačicu u Glazbenoj školi.

Ostale usluge povećale su se u najvećoj mjeri zbog financiranja mjerenja emisije onečišćujućih tvari u zraku i ispitivanja sustava kotlovnice.

Ostali nespomenuti rashodi poslovanja povećani su zbog plaćanja pristojbi na sudske tužbe koje se odnose na djelatnike škole. Troškovi sudskih postupaka također su povećani iz istog razloga. Rast ostalih nespomenutih rashoda dijelom se odnosi i na školske izlete koji su ove školske godine učestaliji te na organiziranje obilježavanja 170. obljetnice naše škole.

Financijski rashodi povećani su najviše zbog zateznih kamata isplaćenih radi tužbi djelatnika.

Obračunati, a nenaplaćeni prihodi od poslovanja povećani su jer nisu naplaćena sva potraživanja djelatnika, prehrane učenika te potraživanja od polaznika glazbene škole.

Rashodi za nabavu opreme su povećani radi nabave hladnjaka i pijanina za glazbenu školu.

Stanje na žiro računu škole na dan 30.06.2022. iznosi 138.242,58 kn.

Računovotkinja: Ravnatelj:

 Ivana Petrović mag. cin. Dominik Karajić